Man se lyk naby Bfn-treinspoor gevindArgieffoto Konst. Wendy Nkabi, woordvoerder van die polisie, het gesê die liggaam is Maandag omstreeks 07:00 deur verbygangers gevind. Volgens Nkabi is die oorledene, vermoedelik ŉ 32-jarige man, verskeie kere met ŉ skerp voorwerp gesteek. Nkabi het gesê die oorledene se liggaam is erg verniel voordat dit aan die brand gesteek is en onherkenbaar verkool het. Die oorledene het ŉ swart broek, ŉ wit T-hemp en ŉ swart baadjie aangehad. Sy liggaam is in ŉ kombers toegedraai. Nkabi het gesê in dié stadium is die motief vir die moord nog onbekend. ŉ Saak van moord word ondersoek en niemand is nog in hegtenis geneem nie.